#### Referat styremøte i Gauldalsregionen

**Tid :** **Fredag 1. september 2017 kl. 10.00 - 14.00**

**Sted :** **Holtålen, kommunehuset i Ålen**

**Til stede:** Dordi Aalbu, Lill H. Bøe, Bodil B. Alsvik, Aagoth Moe. Fravær: Egil Johannes Hauge, Marit T. Jansen.

**Innkalling og referat fra forrige styremøte godkjent**

**Saksliste:**

**9/17 - Statusrapport kommunene:**

**Oppdal:**

Skole: Det jobbes med et 2-delt prosjekt i grunnskolene:

* Grunnleggende ferdigheter i regning
* Digitale ferdigheter
  + Elever på 1. trinn og 7. trinn har fått iPad
  + Elever i ungdomsskolen har egen pc
  + RIKT kompetansesenter har hatt ansvar for opplæring

Fokus på §9a: Det er utarbeidet en samlet handlingsplan mot mobbing

Barnehage: Felles satsing på språk gjennom barnehagebasert kompetanseutvikling. Veiledning fra Dronning Mauds Minne høgskole.

Et stort førskolekull har begynt i skolen, færre barn i barnehage og større konkurranse om barna.

**Rennebu:**

Skole: Fra 3 skoler til 1 skole. Nedleggelse av to skoler; Voll og Innset skole. Gerd Staverløkk er tilsatt som ny rektor. Har fått gode tilbakemeldinger fra elever, foreldre og lærere om sammenslåingen. Digital satsing fra neste år.

Barnehage: Innset barnehage er lagt ned. Satsing på språk og språkmiljø. Veiledning fra DMMH fungere veldig bra. Rennebu har fått mange flyktningbarn, ca 50% av barna i barnehagen. Utvikling av barnetall er synkende i Rennebu.

**Holtålen:**

Skole: Satsing på lesing og skriving. Skal lære mer om ordblindhet/dysleksi. Følger opp resultater fra skoleresultater i lesing og matematikk. Hver måned møtes styrere, rektorer, assisterende rådmann og rådmann. Viktig at politikerne får kjennskap til barnehage, skole og helse. Arbeider med BTI – bedre tverrfaglig innsats. Kartlegging av barn som strever. Har nettopp avsluttet veilederkorpset i skolen. Hov skole har 50-års jubileum i år.

Barnehage: Språkprosjekt med veiledning fra DMMH. Har hatt tilsyn. Nedgang på antall flyktningbarn.

**Midtre Gauldal:**

Skole: §9a har stort fokus. Ungdomstrinn i utvikling går mot avslutning, følger opp dette. Fokus på lesing og skriving i alle fag.

Barnehage: Starter opp språkprosjekt med veiledning fra Dmmh. Toril Grøtte bli kommunalsjef oppvekst.

**Melhus:** Egil Johannes ikke tilstede, men gir denne tilbakemeldingen pr. mail: «Jeg får for øvrig gode tilbakemeldinger på «arbeidsgruppe skole». Gruppa vil være en viktig «premissleverandør» mht de beslutninger som skal tas når det gjelder midler framover».

**Røros:** Marit T. Jansen ikke tilsted. Sender denne oppsummeringen pr mail: «Krevende sommer ifht barnehage. Vi hadde venteliste i barnehagen for første gang på veldig mange år. Dette gjorde at vi så oss nødt til å fylle på den samiske barnehageavdelingen med norske barn. Dette ble ikke godt mottatt, med påfølgende mediaskriverier. Vi jobber fremdeles med saken opp mot Sametinget.  
Rett før ferien stengte Arbeidstilsynet en avdeling i en av våre barnehager pga mistanke om asbest. Vi har jobbet med dette helt siden da. Avdelingen blir midlertidig i idrettshallen fram til vi får gjenåpnet avdelingen. Det tar tid.   
  
Heldigvis glir ting godt i kulturskolen og skolen. Vi hadde veldig god kvalifisert søkermasse til ledige stillinger, og hadde mulighet til å rekruttere flere i år. Pga nedskjæringer har vi ikke kunnet gjøre det på flere år, så det var bra. Vi har ansatt ny virksomhetsleder i voksenopplæring/flyktningetjenesten, Tonje Sjøvoll. Hun begynner 1.september».

**10/17 - Nasjonale føringer for barnehage og skole pr. 1. august 2017**

Kort gjennomgang av nasjonale føringer ved regionkonsulenten:

[**https://www.udir.no/kvalitet-og-kompetanse/nasjonale-satsinger/**](https://www.udir.no/kvalitet-og-kompetanse/nasjonale-satsinger/)

**11/17 - Aktivitetsplan for Gauldalsregionen 2017/2018**

Kort gjennomgang av aktivitetsplanen ved regionkonsulenten.

**12/17 - Studietur til Kristiansand 16. – 18. oktober**

Det åpnes opp for at kommunene kan sende en representant fra PP-tjenesten. Fristen for påmelding 8. september. Midtre Gauldal og Rennebu kommune sender representanter. Totalt 14 deltakere reiser.

Fly og hotell er bestilt gjennom Berg Hansen reisebyrå.

Program er satt sammen med god hjelp av Kristin Rosen, rådgiver i Kristiansand kommune. Tema: Inkluderende læringsmiljø – FliK satsingen i Kristiansand kommune, strategi for bekjempelse av mobbing, m. flere. Det vil også bli studiebesøk i barnehager og skoler.

**13/17 - Status barnehage**

Fokuset i kommunene er implementeringsarbeid av ny rammeplan. Flere har deltatt på samling i regi av Fylkesmannen. Ellers fortsetter den pågående satsinga med barnehagebasert kompetanseutvikling knyttet til språk (5 kommuner), og ledelse av pedagogisk utviklingsarbeid (Melhus kommune).

**14/17 - Status skole**

Ny modell for kompetanseutvikling i skolen, der ressursene tilføres regionene. Dette vil kreve et tverrfaglig regionalt samarbeid. Dette blir tema på møte for arbeidsgruppe skole 29. september.

Ny modell for refusjon grunnskoleskyss – høring fra fylkeskommunen. Styret slutter seg til tilrådingen fra Fylkeskommunen. Hver kommune må gi tilbakemelding til Fylkeskommunen.

**15/17 - Eventuelt**

**Representant fra regionen i kompetansenettverk i samarbeidsforumet (FM):**

I brev av 28.06.17 fra Fylkesmannen stilles det spørsmål om hvilket kompetansenettverk skoleeierne ønsker å tilhøre, og hvem som skal representere nettverket i samarbeidsforumet. Dette ble drøftet på styremøtet. Styreleder ble bedt om å melde til Fylkesmannen at eksisterende samarbeidsforum/region videreføres med kommunene Røros, Holtålen, Midtre Gauldal, Rennebu, Oppdal og Melhus. Kompetansenettverket for Gauldalsregionen vil bli representert ved den til enhver tid sittende styreleder, som pr dags dato er Bodil B. Alsvik.

**Ungdomstrinn i utvikling:**

Viktig med oppfølging av UTU; fortsatt inspirere og motivere til samarbeid.

Det var opprinnelig 3 utviklingsveiledere tilsatt ut 2017. 2 av disse har begynt i nye stillinger fra august 2017, dvs at det er noen lønnsmidler til gode. Hvordan bruke disse midlene? Tas med til møte i skolegruppa.

**Neste styremøte blir i november/desember:**  
Til neste styremøte inviteres Sivert Berg og Line Andersen. Dette for å kunne takke dem av for innsatsen i regionarbeidet. Sivert var regionkonsulent i mange år, Line har representert Holtålen i styret.

**Ny sammensetning av styret fra 1. januar 2017**

Sammensetningen av styret blir nytt fra 1. januar. Bodil B. Alsvik går ut av styret, Toril Grøtte blir ny representant i styret for Midtre Gauldal. Lill H. Bøe går ut av styret, Nina R. Oddan blir ny representant for Rennebu. Egen sak forberedes til neste styremøte i forhold til at styreleder går ut og valg av ny styreleder.

Oppdal, 14.09.17

Marit Sofie Ishoel

Regionkonsulent Gauldalsregionen

*Kopi: Fylkesmannen v/ Anne Kirsti Welde og Bjørn Rist*